b'\n_START_ARTICLE_\nCaff\xc3\xa8 Florian\n_START_PARAGRAPH_\nCaff\xc3\xa8 Florian je kavana u Novim Prokurativama na Trgu svetog Marka u Veneciji. Caff\xc3\xa8 Florian je osnovan 1720., po tom kriteriju je najstarija kavana koja kontinuirano radi do danas (rimska kavana Antico Caff\xc3\xa8 Greco osnovana je kasnije 1760).\n_START_SECTION_\nPovijest\n_START_PARAGRAPH_\nSa kavom su se venecijanci prvi put sreli u Carigradu 1585, a 1638 po\xc4\x8deli su je uvoziti i prodavati po Veneciji, tako da su uskoro nikle brojne kavane po gradu._NEWLINE_Florian po\xc4\x8deo je s radom 29. prosinca 1720. u dvije prostorije, kao Caff\xc3\xa8 alla Venezia trionfante (Kavana trijumfalne Venecije), ali je ubrzo postao poznatiji kao Caff\xc3\xa8 Florian, po svom vlasniku i osniva\xc4\x8du Florianu Francesconiju. Njegova lokacija u samom srcu Venecije, uskoro je napravila od njega mjesto gdje su dolazili tada slavni posjetitelji Carlo Goldoni, Goethe i sam Casanova, koga je besumnje privla\xc4\x8dila i \xc4\x8dinjenica da je Caff\xc3\xa8 Florian bila jedina venecijanska kavana onoga vremena u kojoj je ulaz bio dozvoljen \xc5\xbeenama. Florian je zadr\xc5\xbeao svoju atraktivnost i u kasnijim vjekovima pa je u njega zalazio i Lord Byron, Marcel Proust kao i Charles Dickens. Tijekom 18. stolje\xc4\x87a Caff\xc3\xa8 Florian pro\xc5\xa1irio se na \xc4\x8detiri prostorije._NEWLINE_Od 1858. Caff\xc3\xa8 Florian nije vi\xc5\xa1e vlasni\xc5\xa1tvo porodice Florian ve\xc4\x87 troje novih vlasnika; Porta, Pardelli i Baccanello, koji su preuredili kavanu, od tad izgled nije mjenjan. Dana\xc5\xa1nji Florian ima 6 salona; Sala degli Uomini Illustri (Salon slavnih), Sala del Senato (Salon senata), Sala Cinese (Kineski salon), Sala Orientale (Orijentalni salon), Sala delle Stagioni (Salon godi\xc5\xa1njih doba) ili Sale degli Specchi (Salon ogledala) i Salon Liberty, koji je dodat na po\xc4\x8detku 20. stolje\xc4\x87a. Od aprila do listopada Florian ima i terasu na kojoj svira manji orkestar.\n_START_SECTION_\n\xc5\xa0irenje Floriana po svijetu\n_START_PARAGRAPH_\nOd kraja 20. stolje\xc4\x87a Caff\xc3\xa8 Florian je otvorio svoju podru\xc5\xbenicu u centru Firence (Via del Parione), te jedan kafe u Abu Dabiju (Marina Mall), jedan u londonskoj robnoj ku\xc4\x87i Harrods i jedan u Dubaju (Gate Village, Dubai International Financial Centre).'